----

----

I Informacija

Komisija

----

Menjalni tečaji evra (1)

15. septembra 2004

(2004/C 231/01)

1 euro= 

----

(1)

Vir: referenčni menjalni tečaj, ki ga objavlja ECB.

----

----

Objava v zvezi z uporabo protidampinških in protisubvencijskih ukrepov, veljavnih v Skupnosti po širitvi, ki vključuje Češko republiko, Republiko Estonijo, Republiko Ciper, Republiko Latvijo, Republiko Litvo, Republiko Madžarsko, Republiko Malto, Republiko Poljsko, Republiko Slovenijo in Slovaško republiko, ter možnostjo revizije (1)

(2004/C 231/02)

Ob širitvi 1. maja 2004 se bodo vsi veljavni protidampinški in protisubvencijski ukrepi samodejno uporabljali za uvoz v razširjeno Skupnost petindvajsetih držav članic (2). Temu ustrezno se bodo ti ukrepi uporabljali tudi za uvoz v deset novih držav članic. Ob širitvi bo obstajalo določeno število nerešenih preiskav, ki so bile uvedene pred 1. majem 2004. Če bodo te preiskave pripeljale do ukrepov, se bodo enako uporabljali za uvoz v petindvajset držav članic Skupnosti.

Komisija je s tem v zvezi razvila dvojni pristop do morebitnih revizij ukrepov.

Prvič, avtomatična uporaba teh ukrepov v petindvajsetih državah članicah Skupnosti lahko nekaterim tržnim udeležencem povzroči prekomerne gospodarske težave, zlasti v novih državah članicah. Zato je Komisija preučila, ali so med prehodnim obdobjem potrebne vmesne ureditve za ublažitev kakršnih koli takih težav.

Vse tretje države, ki so podvržene pomembnejšim ukrepom trgovinske zaščite, so bile obveščene o namenu Komisije, da preveri, če bi avtomatična razširitev sedanjih ukrepov trgovinske zaščite na razširjeno Skupnost s 1. majem 2004 v posameznih primerih povzročila „gospodarske težave“. Vlade in izvozniki zadevnih držav so bili pozvani, da ugotovijo kakršne koli take primere gospodarskih težav in jih predstavijo Komisiji. Nato so bili sklicani sestanki z več vladami tretjih držav in/ali njihovimi izvozniki, od katerih jih je 50 predložilo podatke Komisiji. Komisija je ugotovila problematične primere in uvedenih je bilo določeno število vmesnih revizij, da se za njih zagotovi prehodne rešitve.

Drugič, Komisija sporoča, da je pripravljena revidirati protidampinške in protisubvencijske ukrepe na podlagi člena 11(3) Uredbe (ES) št. 384/96 (3) in člena 19 Uredbe (ES) št. 2026/97 (4), kadar katera koli zainteresirana stranka to zahteva in predloži dokaz, da bi bili ukrepi bistveno drugačni, če bi temeljili na podatkih, ki bi vključevali nove države članice. V tem pogledu je treba upoštevati, da širitev sama zase brez takega dokaza ni zadostna podlaga za uvedbo revizije. Zainteresirane stranke si lahko za dodatne informacije in podrobnosti o pomoči uporabnikom pogledajo spletno stran GD Trgovina – trgovinska zaščita – širitev (http://europa.eu.int/comm/trade/issues/respectrules/tdi_enlarg/index_en.htm).

----

(1)  To Obvestilo je enako kot Obvestilo 2004/C 91/02 (UL C 91, 15.4.2004, str. 2), sedaj objavljeno v 20 uradnih jezikih Evropske unije.

(2)  Češka republika, Republika Estonija, Republika Ciper, Republika Latvija, Republika Litva, Republika Madžarska, Republika Malta, Republika Poljska, Republika Slovenija in Slovaška republika.

(3)UL L 56, 6.3.1996, str. 1. Uredba, kakor je bila nazadnje spremenjena z Uredbo Sveta (ES) št. 461/2004 (UL L 77, 13.3.2004, str. 12).

(4)UL L 288, 21.10.1997, str. 1. Uredba, kakor je bila nazadnje spremenjena z Uredbo Sveta (ES) št. 461/2004.

----

----

OBVESTILO

Dne 17. septembra 2004 bo v Uradnem listu Evropske unije C 232 A izšel „Skupni katalog sort poljščin –Trinajsti dodatek k 22. dopolnjeni izdaji“.

Naročniki Uradnega lista lahko brezplačno prejmete toliko kopij in jezikovnih različic tega uradnega lista, do kolikor izvodov ste kot naročnik upravičeni. Naprošamo vas, da natančno izpolnite spodnjo naročilnico in jo pošljete skupaj z vašo naročniško številko (koda, ki se nahaja na levi strani vsake nalepke in se začne z O/...). Brezplačni izvod tega Uradnega lista je na voljo še eno leto po dnevu izdaje.

Če niste naročnik, lahko ta Uradni list proti plačilu naročite pri eni od naših prodajnih služb (glej seznam na hrbtni strani).

Ta Uradni list – kot tudi vse druge serije Uradnega lista (L, C, CA, CE) – lahko brezplačno najdete na spletni strani http://europa.eu.int/eur-lex.

----